Карьера йолийра «Спортиво Палермо» клубехь. Юьхьанца левзира тӀелатархочун позицехь, амма цхьаьна матчехь командин турсло лазийча, Бидольос дӀалецира цуьнан меттиг, кхин цкъан а тӀелатархочуьн позицехь ца левзира. «Спортиво Палермо» юкъахь ши шо даьккхина иза дехьавелира «Эурека» клубе, цигахь левзира деа шарахь. 1922 шарахь Бидольо дехьавелира «Бока Хуниорс» клубе, йисина хан ерриг цунна юкъахь левзира, ма-дарра аьлча итт шарахь, оцу клубехь левзира 200 сов матчехь. Муттис Рамонца цхьаьна Людовикос чӀогӀа онда дуьхьалонан шед бора «Бокехь». Бидольон элегантан, исбаьхьаллин ловзаран хатӀ чӀогӀа къаьстара дукхаха болчу Къилба Америкин  турслойн морса ницкъаллин амалех, оцу ловзаро къобалвайтира иза хьовсархошка а, прессега а.